I uke 13 av 2020-sesongen var Bills tilbake i State Farm Stadium for å spille mot San Francisco 49ers som spilte hjemmekamp der på grunn av en midlertidig forbud mot lagidrett i Santa Clara County i California på grunn av koronaviruspandemien. Under et intervju før kampen foreslo NFL Networks Rich Eisen til 49ers CEO Jed York at laget hans burde vise «Hail Murray» på skjermen i stadionet før Bills kom på banen, da han mente at Bills' spillere kom til å være «a little spooked coming into that building.» Josh Allen hadde derimot en av sine beste kamper noensinne med 375 pasningsyards, og Buffalo vant kampen 34–24. Ettersom at Bills allerede hadde slått Los Angeles Rams i uke 3 og Seattle Seahawks i uke 9 betydde dette at «Hail Murray» var det eneste som hindret dem i å vinne over alle lagene i NFC West, som i 2020 ble sett på som en av de sterkeste divisjonene i ligaen.